《送戴东原南归》
清代·李中简

惜别翻怜忽漫逢，尊前天末失云龙。鸿飞紫陌无多日，秋到黄云第几重。

避地名高孙祭酒，传家学绝郑司农。汉京故事荣稽古，岁岁三朝考大镛。

作者简介：清直隶任丘人，字廉衣，号子静，一号文园。乾隆十三年进士，授编修。官侍讲学士，提督云东学政。工诗文，在翰林与朱筠兄弟及纪昀齐名。有《嘉树轩诗集》、《赋颂》、《杂体文》等。